CELEX: 31982R3043
Language: el
Date: 1982-11-15 00:00:00
Title: Κανονισμός (EOK) αριθ. 3043/82 τού Συμβουλίου τής 15ης Νοεμβρίου 1982 περί παρατάσεως τού προσωρινού δασμού αντιντάμπινγκ στά μηχανήματα φωτογραφικών μεγεθύνσεων καταγωγής Πολωνίας καί Σοβιετικής Ένωσης

Avis juridique important

|

31982R3043

Κανονισμός (EOK) αριθ. 3043/82 τού Συμβουλίου τής 15ης Νοεμβρίου 1982 περί παρατάσεως τού προσωρινού δασμού αντιντάμπινγκ στά μηχανήματα φωτογραφικών μεγεθύνσεων καταγωγής Πολωνίας καί Σοβιετικής Ένωσης  

Επίσημη Εφημερίδα αριθ. L 322 της 18/11/1982 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 3043/82 ΤΟΥ ΣΥΜΒΟΥΛΙΟΥ  της 15ης Νοεμβρίου 1982  περί παρατάσεως του προσωρινού δασμού αντιντάμπινγκ στα μηχανήματα φωτογραφικών μεγεθύνσεων καταγωγής Πολωνίας και Σοβιετικής Ένωσης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 11,  την πρόταση της Επιτροπής,  Εκτιμώντας:  ότι η Επιτροπή, με τον κανονισμό (ΕΟΚ) αριθ. 1958/82 (3), επέβαλε προσωρινό δασμό αντιντάμπινγκ στα μηχανήματα φωτογραφικών μεγεθύνσεων καταγωγής Πολωνίας και Σοβιετικής Ένωσης·  ότι δεν έχει ακόμη ολοκληρωθεί η εξέταση των πραγματικών περιστατικών· ότι, ιδίως, πρέπει να ληφθεί επαρκώς υπόψη το επιχείρημα που υπέβαλε ο πολωνός εξαγωγέας ότι υπάρχει διαφορά φυσικών χαρακτηριστικών μεταξύ των μηχανημάτων φωτογραφικών μεγεθύνσεων που εξάγονται από την Πολωνία και του προϊόντος που χρησιμοποιήθηκε για τον καθορισμό της κανονικής αξίας·  ότι ο ενδιαφερόμενος πολωνός εξαγωγέας ζήτησε παράταση του προσωρινού δασμού και ότι ο σοβιετικός εξαγωγέας, κατόπιν της προς αυτόν αναγγελίας της προθέσεως της Επιτροπής, δεν διαφώνησε για την παράταση του προσωρινού δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ισχύς του προσωρινού δασμού αντιντάμπινγκ στα μηχανήματα φωτογραφικών μεγεθύνσεων καταγωγής Πολωνίας και Σοβιετικής Ένωσης, ο οποίος επεβλήθη δυνάμει του κανονισμού (ΕΟΚ) αριθ. 1958/82, παρατείνεται για χρονική περίοδο δύο μηνών.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε άλλης αποφάσεως που λαμβάνει το Συμβούλιο, ο παρών κανονισμός ισχύει μέχρι να ληφθούν οριστικά μέτρα από το Συμβούλιο ή, το αργότερο, μέχρι τη λήξη χρονικής περιόδου δύο μηνών, η οποία αρχίζει στις 20 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Νοεμβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 212 της 21. 7. 1982, σ. 32.